નવી દિલ્હી: સરકારે છેલ્લા બે મહિનામાં ત્રીજી વખત પેટ્રોલ અને ડીઝલ પર એક્સાઈઝ ડ્યૂટીમાં વધારો કર્યો હતો. પરંતુ ઓઈલ માર્કેટિંગ કંપનીઓએ આ વધારાનો બોજ ગ્રાહકો પર નહીં નાખવાનો નિર્ણય લીધો છે.સરકારે લગભગ રૂ.૪૪૦૦ કરોડ કરતાં ઓછી રકમ ઊભી કરવા માટે આ વધારો કર્યો છે. સેન્ટ્રલ બોર્ડ ઓફ એક્સાઈઝ એન્ડ કસ્ટમે એક યાદીમાં જણાવ્યું હતું કે ડીઝલમાં લિટર દીઠ રૂ.૨ અને પેટ્રોલમાં લિટર દીઠ ૩૭ પૈસા એક્સાઈઝ ડ્યૂટી વધારો કરવામાં આવ્યો છે. હવે બ્રાન્ડેડ ડીઝલ પર બેઝિક એક્સાઈઝ ડ્યૂટી લિટર દીઠ રૂ.૮.૧૯થી વધારીને રૂ.૧૦.૧૯ કરી દીધી છે. જ્યારે બ્રાન્ડેડ પેટ્રોલ પર બેઝિક એક્સાઈઝ ડ્યૂટી લિટર દીઠ રૂ.૮.૫૪થી વધારીને રૂ.૮.૯૧ કરવામાં આવી છે.